|  |  |
| --- | --- |
| 2017. gada \_\_.\_\_\_\_\_\_\_Rīgā | **Noteikumi Nr.\_\_** (prot.Nr.\_\_\_ \_\_\_.§) |

**Sabiedrisko pakalpojumu sniedzēju iepirkumu paziņojumi un to sagatavošanas kārtība**

*Izdoti saskaņā ar*

*Sabiedrisko pakalpojumu sniedzēju iepirkumu likuma*

*13. panta trešās daļas 8. punktu,*

*40. panta pirmo daļu*

1. Noteikumi nosaka sabiedrisko pakalpojumu sniedzēju iepirkumu paziņojumu (turpmāk – paziņojums) saturu un sagatavošanas kārtību.

2. Ir šādi paziņojumu veidi:

2.1. paziņojums par metu konkursu (1. pielikums);

2.2. paziņojums par metu konkursa rezultātiem (2. pielikums);

2.3. paziņojums par sociālajiem un citiem īpašiem pakalpojumiem – paziņojums par līguma slēgšanas tiesību piešķiršanu (3. pielikums);

2.4. paziņojums par sociālajiem un citiem īpašiem pakalpojumiem – paziņojums par līgumu (4. pielikums);

2.5. paziņojums par sociālajiem un citiem īpašiem pakalpojumiem – paziņojums par kvalifikācijas sistēmu (5. pielikums);

2.6. paziņojums par sociālajiem un citiem īpašiem pakalpojumiem – periodisks informatīvs paziņojums (6. pielikums);

2.7. paziņojums par izmaiņām līguma darbības laikā (7. pielikums);

2.8. paziņojums par līgumu (8. pielikums);

2.9. paziņojums par izmaiņām vai papildu informāciju (9 pielikums);

2.10. paziņojums par līguma slēgšanas tiesību piešķiršanu (10. pielikums);

2.11. brīvprātīgs paziņojums par iepirkuma rezultātiem (11. pielikums);

2.12. periodisks informatīvs paziņojums (12. pielikums);

2.13. paziņojums par kvalifikācijas sistēmu (13. pielikums).

3. Šo noteikumu 2. punktā minēto paziņojumu veidlapu paraugus nosaka Eiropas Komisijas Īstenošanas regula (ES) 2015/1986 (2015. gada 11. novembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011.

4. Sabiedrisko pakalpojumu sniedzējs paziņojumu gatavo Iepirkumu uzraudzības biroja valsts informācijas sistēmā “Publikāciju vadības sistēma” elektroniski atbilstoši šo noteikumu 1.–13. pielikumā noteiktajam attiecīgās veidlapas paraugam, norādot veidlapā pieprasītos datus, sniedzot aprakstu vai izvēloties atbilstošo atbildes variantu.

5. Paziņojuma sagatavošana ietver arī paziņojuma uzglabāšanu, apstiprināšanu, iesniegšanu publicēšanai un publicēšanu.

6. Noteikumi stājas spēkā 2017. gada 1. aprīlī.

Ministru prezidents M. Kučinskis

Finanšu ministre D. Reizniece-Ozola

S.Sīmane

67326704, sintija.simane@iub.gov.lv